Ищецът  „. - С - С. И., представлявано от С. И. И. – редовно призован, се представлява от адв. П., надлежно упълномощен от по-рано. 

Ответникът А. „. – редовно призован, се представлява от юрисконсулт Т., надлежно упълномощена от по-рано.

За О. П. – Б. – редовно призована, се явява прокурор Прешелков.   

ПЪЛНОМОЩНИЦИТЕ НА СТРАНИТЕ (поотделно): Да се даде ход на делото. 

Съдът намира, че не са налице процесуални пречки за даване ход на делото, предвид редовното призоваване на страните за днешното съдебно заседание, поради което 

О П Р Е Д Е Л И:

ДАВА ХОД НА ДЕЛОТО.

Докладва исковата молба (поправена) на л. 109-113 от делото на  „. - С - С. И. срещу А. „..
Докладва приложените към исковата молба документи. 
Докладва постъпило на 19.12.2016 г. писмено становище от пълномощника на ответника – юрисконсулт Трайкова, към което са приложени пълномощно и писмени документи. С писменото становище се иска да не бъде допускан за разглеждане в настоящото административно производство иска на  „. - С - С. И. срещу А. „., като се сочи, че същият е с правно основание чл. 49 от ЗЗД във вр. с чл. 45 от ЗЗД. Иска се да бъде прекратено настоящото производство, тъй като на същото основание и за същото искане, между същите страни е предявен напълно идентичен иск срещу А. „., във връзка с което е образувано гр. дело № 2714/2015 г., висящо пред Районен съд – Б.. Във връзка с тези твърдения в писменото становище се прави доказателствено искане, да бъдат изискани справки от Районен съд – Б. и от Окръжен съд – Б.. Алтернативно се иска настоящото производство да бъде спряно до разрешаване на спора по първия предявен частичен иск и се навеждат доводи за погасяване на иска по давност, съгласно чл. 110 от ЗДД, както и за прекратяване на производство и на друго основание – липса на пасивна процесуална легитимация на А. „.. Навеждат се доводи и по съществото на спора за неоснователност на предявения иск. 

АДВ. П.: Поддържам предявения иск по съображенията, които са изложени в обстоятелствената част на исковата молба. Нямам изменения по отношение на правната и фактическа страна на твърденията на доверителя ми. Поддържам заявените доказателствени искания. 

ЮРИСКОНСУЛТ Т.: Уважаема госпожо Председател, поддържам депозираното писмено становище, ведно с направените в същото искания, които току-що бяха вписани в протокола. Поддържам изцяло изложените основания за неоснователност и недоказаност на исковата претенция. Поддържам доводите, изложени в писменото становище.

ПРОКУРОРЪТ: Да се приемат доказателствата, представени с исковата молба и приложените към писменото становище. Не се противопоставям на направените доказателствени искания. 
На този етап нямам доказателствени искания. 

Съдът намира, с оглед необходимостта от произнасяне по направените възражения от процесуалния представител на ответника за недопустимост на производството, че следва да бъдат изискани посочените в писменото становище на ответника справки и след постъпване на същите по делото,  съдът да се произнесе по направеното искане за прекратяване на производството поради недопустимост на предявения иск.
Предвид горното, съдът счита, че не следва да бъдат извършвани процесуални действия преди постъпване на цитираните в писменото становище справки, за изискването на които делото следва да бъде отложено.

Предвид горното, съдът 

Р А З П О Р Е Д И:

ДА СЕ ИЗИСКА справка от Районен съд – Б., от която да е видно на коя дата е образувано гр. дело № 2714/2015 г. по описа на Районен съд – Б. с ищец  „. - С - С. И., представлявано от С. И. И., какво е правното основание на иска, размерът на исковата претенция и страните по делото, като се изиска от Районен съд – Б. да представи и копие от депозираната по делото искова молба, по която е образувано производството пред Районен съд – Б..

ДА СЕ ИЗИСКА справка от Окръжен съд – Б. по гр. дело № 172/2016 г. относно предмета, страните и хода на делото, както и датата на образуването му, ведно с копие от исковата молба, по която е образувано делото, както и копие от Разпореждане № 4972/29.09.2016 г., постановено по делото.  

Предвид горното, съдът

О П Р Е Д Е Л И:

ОТЛАГА делото и го НАСРОЧВА на 07.02.2017 г. в 14.00 часа, за които дата и час ищецът и ответникът уведомени чрез процесуалните им представители, О. П. – Б. чрез прокурор Прешелков.

ДА СЕ ИЗИСКАТ горепосочените справки от Районен съд – Б. и Окръжен съд – Б..

Протоколът се написа в съдебно заседание, което приключи в 10.46 часа.

АДМИНИСТРАТИВЕН СЪДИЯ: /п/ Саша Алексова

СЕКРЕТАР: /п/ Олег Мазнев

Вярно с оригинала!
О.М.